Zagrodne wjelkowe mloko

Zagrodne wjelkowe mloko (Euphorbia peplus) jo rostlina ze swójźby wjelkomlokowych rostlinow  (Euphorbiaceae). 

 Wopis 
Zagrodne wjelkowe mloko jo jadnolětna rostlina, kótarejež kijašk dośěgnjo dłujkosć wót (5) 10 až do 30 cm. Łopjena su wogonkate, jajojte-kulowate, prědku tupe a gładkokšomne  a dośěgnu dłujkosć wót 0,5 až do 2 cm. Kijaškowe łopjena rano wótpadnu.

 Kwiśonki 
Kwiśo wót junija až do oktobra. Kwiśonki su nažołśe zelene a stoje w tśipromjenjowych pózdatnych wokołkach. Pśi tom wše promje jo dwójce až tśi raze źělone. Pśikšywne łopjeńka su jajojte a ako cołnik zgjarbjone. Załzy kwiśonkowego keluška ma formu połmjaseca a njasu 2 kóńcecej róžka  z dłujkosću wót 1 mm. Pód wšym pózdatnej kwiśonku jo 2 njezrosćonej, jajojtej, zelenej abo słabje nažołtej wusokej łopjeńce.

 Płody 
Płody su kapsle z wuskimi kśiłkami. Zdrjałe płody se pśi wuschnjenju ako 3 źělne płody wót rostliny pušća. Pśi tom se wócynjaju a semjenja pšec starkaju.

 Stojnišćo 
Rosćo na rolach, na lědach, w zagrodach a na winicach. Ma lubjej wutkate, zwětšego kalkate glinjane zemje.

 Rozšyrjenje 

 Wužywanje 

 Nožki 

 Žrědła 
 Meyers Taschenlexikon Biologie, In 3 Bänden, 3. zwězk, ISBN 3-411-12033-9, bok 288, pód lema Wolfsmilch (Euphorbia) 
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, bok 352 
 Steinbachs Großer Pflanzenführer, ISBN 978-3-8001-7567-3, bok 98 

 Eksterne wótkaze 

Kategorija:Wjelkomlokowe rostliny